Klasa: 130-03/13-01-05

Ur.br.: 2105-18-09/13-01

Umag, 29. studeni 2013.

**POZIV NA ŽUPANIJSKO STRUČNO VIJEĆE**

**UČITELJA INFORMATIKE ISTARSKE ŽUPANIJE**

**I. OPĆI PODACI O SKUPU:**

|  |  |
| --- | --- |
| **Županija** | Istarska |
| **Voditelj** | mr.sc. Predrag Dukić, mentor |
| **Tema** | Praćenje i vrednovanje učenika, elementi ocjenjivanja  Personalizirano virtualno okruženje za učenje - Nimbus, informatički obrazovni oblak, Utjecaj računala na zdravlje korisnika, Polaganje stručnog ispita |
| **Datum održavanja** | 29. studeni 2013. |
| **Mjesto održavanja** | OŠ Vidikovac, Pula |
| **Početak i trajanje ŽSV-a** | 15:30- 20:30 |
| **Redni broj skupa** | 2. |

**II. TEME I PREDAVAČI:**

| **VRIJEME** | **TEMA** | **PREDAVAČ** | **OBLIK** | **KOMPETENCIJE KOJE ĆE NASTAVNICI STEĆI** |
| --- | --- | --- | --- | --- |
| 15:30-16:30 | **Praćenje i vrednovanje učenika, elementi ocjenjivanja** | **Zoran Mamula i Predrag Dukić,** voditelji ŽSV-a | radionica | * U potpunosti i u skladu s Pravilnikom provesti proces praćenja, vrednovanja i ocjenjivanja učeničkih postignuća * Pravilno koristiti elemente ocjenjivanja za iskazivanje učeničkih postignuća |
| 16:30-17:30 | **Personalizirano virtualno okruženje za učenje - Nimbus, informatički obrazovni oblak** | **Nenad Hajdinjak** [PROFIL INTERNATIONAL d.o.o.](http://www.profil.hr/) | prezentacija | * dobiti informacije vezane uz informatički obrazovni oblak Nimbus. Nimbus je mrežno sjedište namijenjeno učiteljima, nastavnicima, učenicima pa i roditeljima |
| 17:30-18:00 | **Stanka** |  |  |  |
| 18:00-18:30 | **Utjecaj računala na zdravlje korisnika** | **Branka Kontošić**,  OŠ Centar Pula | predavanje | * upoznati s problematikom utjecaja računala na zdravlje učenika * rasprava o uvjetima u školama |
| 18:30-19:00 | **Iskustvo pripravnika prilikom polaganja stručnog ispita** | **Predrag Dukić,**  učitelj matematike i informatike  OŠ Vidikovac Pula | razgovor  prezentacija | * saznati iskustva pripravnika prilikom polaganja stručnog ispita iz informatike |
| 19:00-19:40 | **Godišnji plan i program rada Vijeća za 2013./2014. godinu** | **Zoran Mamula i Predrag Dukić,** voditelji ŽSV-a | rasprava | * dobiti informacije o planu edukacije u okviru rada Vijeća * raspraviti o potrebama edukacije u okviru rada Vijeća * predložiti Plan i program rada za tekuću školsku godinu |
| 19:40-20:30 | **Razno** |  | rasprava | * tekuća problematika |

**III. SAŽECI TEMA:**

**Praćenje i vrednovanje učenika, elementi ocjenjivanja**

**Eugen Ban,** viši savjetnik za tehničku kulturu i informatiku

Prilikom opisivanja odgojno- obrazovnih ishoda koristi se Bloomova taksonomija znanja. U predavanju će biti prikazano kako pravilno provoditi proces praćenja, vrednovanja i ocjenjivanja učeničkih postignuća. Prilikom vrednovanja učeničkih postignuća koristi se više elemenata ocjenjivanja od kojih svaki ima određenu važnost.

**Personalizirano virtualno okruženje za učenje - Nimbus, informatički obrazovni** **oblak**

**Nenad Hajdinjak** [PROFIL INTERNATIONAL d.o.o.](http://www.profil.hr/)

Nimbus - informatički obrazovni oblak mrežno je sjedište namijenjeno učiteljima, nastavnicima, učenicima pa i roditeljima. Svojom dostupnošću, interaktivnošću, jednostavnošću pri korištenju te usklađenošću s modernim trendovima u primjeni tehnologije u obrazovanju omogućava proširivanje učionice na virtualni svijet

Informatički obrazovni oblak nadopunjava obrazovne sadržaje iz informatike koristeći prednosti online dijeljenja, suradnje i komunikacije. Uz radne materijale koji će se koristiti za vježbe planirane planom *i* programom, u informatičkom obrazovnom oblaku nalazi se cijeli niz obrazovnih sadržaja različitih oblika I namjena u procesu obrazovanja

**Utjecaj računala na zdravlje korisnika**

**Branka Kontošić**, OŠ Centar Pula

Koliko vremena učenici provedu na računalu? Koliko vremena provedu koristeći usluge Interneta? Koriste li računalo za zabavu ili stjecanje znanja? Na provedenom istraživanju među učenicima Osnovne škole Centar u Puli utvrditi će se tko više koristi računalo i usluge Interneta, učenici razredne ili učenici predmetne nastave, koriste li ga više učenici ili učenice, odnosno utječe li dob i spol na učestalost korištenja računala i u koje svrhe

**Iskustvo pripravnika prilikom polaganja stručnog ispita**

**Predrag Dukić**, OŠ Vidikovac Pula

Polaganje stručnog ispita iz informatike obuhvaća tri dijela: pismeni dio stručnog ispita, ogledni nastavni sat i usmeni dio stručnog ispita, a prilikom dolaska na stručni ispit potrebno je donijeti sa sobom i određenu pedagošku dokumentaciju.

**Godišnji plan i program rada Vijeća za 2013./2014. godinu**

Prikazat će se prijedlog godišnjeg plana i programa rada Vijeća, nakon čega će uslijediti rasprava o potrebi i mogućnostima edukacije u okviru rada Vijeća. Konačni plan i program bit će donesen nakon rasprave. Svi članovi pozivaju se da svojim doprinosom unaprijede rad Vijeća.

*Voditelj ŽSV učitelja informatike*

*Zoran Mamula, prof.*